|  |  |  |
| --- | --- | --- |
|  | | |
|  | ***ส่วนนโยบายพัฒนาตลาดทุน สำนักนโยบายการออมและการลงทุน*** | |
| ***สำนักงานเศรษฐกิจการคลัง*** | |
| ***โทร. 02273-9020 ต่อ 3648 โทรสาร 0-2273-9987*** | |
|  | |  |
| ณ. 19 ก.พ. 2559 มีบริษัทจดทะเบียนใน SET จำนวน 518 บริษัทและมี  หลักทรัพย์จดทะเบียนจำนวน 1,661 หลักทรัพย์ ส่วนบริษัทจดทะเบียนใน  MAI มีจำนวน 122 บริษัท และมีหลักทรัพย์จดทะเบียนจำนวน 168 หลักทรัพย์ | | **สรุปภาวะการซื้อขายหลักทรัพย์ (15 - 19 ก.พ. 59)** |
| ภาวะการซื้อขายหลักทรัพย์ในสัปดาห์ที่ผ่านมา (15 - 19 ก.พ. 59)   * ดัชนีราคาตลาดหลักทรัพย์ปิดตลาดที่ 1,320.19 จุด เพิ่มขึ้น 43.70 จุด คิดเป็น 3.42% เมื่อเทียบกับสัปดาห์ก่อน (8 - 12 ก.พ. 59) ปิดที่ระดับ   1,276.49 จุด มูลค่าการซื้อขายหลักทรัพย์ตลอดสัปดาห์อยู่ที่ 211,615.83  ล้านบาท เฉลี่ยต่อวันอยู่ที่ 42,323.17 ล้านบาท โดยมูลค่าการซื้อขายสูงสุด อยู่ที่ระดับ 48,302.83 ล้านบาท เมื่อวันที่ 19 ก.พ. 2559 และต่ำสุดอยู่ที่ระดับ 30,612.43 ล้านบาท เมื่อวันที่ 15 ก.พ. 2559 ในสัปดาห์นี้มีวันทำการ 5 วัน   * นักลงทุนต่างประเทศ นักลงทุนสถาบัน และบัญชีบริษัทหลักทรัพย์ ซื้อสุทธิ 6,190.14 665.83 และ 599.52 ล้านบาท ตามลำดับ นักลงทุนรายย่อย ขายสุทธิ 7,455.49 ล้านบาท * สำหรับดัชนีตลาดหลักทรัพย์ MAI ปิดตลาดที่ 498.21 จุด ลดลง   2.56 จุด คิดเป็น 0.51% เมื่อเทียบกับสัปดาห์ก่อน (8 - 12 ก.พ. 59) ปิดที่ระดับ 500.77 จุด มูลค่าการซื้อขายหลักทรัพย์ตลอดสัปดาห์อยู่ที่ 6,083.92 ล้านบาท เฉลี่ยต่อวันอยู่ที่ 1,216.78 ล้านบาท   * สำหรับในช่วงสัปดาห์ที่ผ่านมาตลาดหุ้นสหรัฐฯ ปรับตัวในแดนบวก หลังจากราคาน้ำมันดิบปรับตัวขึ้นอย่างต่อเนื่อง และมีแรงซื้อหนุนในหุ้น กลุ่มธนาคารและค้าปลีก รวมทั้งตัวเลขเศรษฐกิจที่ออกมาดีกว่าคาด ด้านตลาดหุ้นยุโรปปรับตัวในแดนบวก หลังมีแรงซื้อหนุนในหุ้นกลุ่มพลังงานและเหมืองแร่ รวมทั้งการฟื้นตัวในหุ้นกลุ่มธนาคาร และ Commodity แต่ตลาดยังจับตาดูการเคลื่อนไหวของราคาสินค้า Commodity ที่อาจเริ่มกลับมาผันผวนอีกครั้ง ตลาดหุ้นเอเชียปรับตัวแดนลบตามตลาดหุ้นภูมิภาคอื่นจากบรรยากาศการลงทุนที่ไม่สดใส และไม่มีปัจจัยบวกใหม่เข้ามากระตุ้น รวมทั้งตัวเลขเศรษฐกิจจีนที่อ่อนแอลง **ด้านภาวะตลาดหุ้นไทย** ในสัปดาห์นี้ ดัชนีตลาดหุ้นไทยแกว่งตัวบวกในกรอบแคบ หลังราคาน้ำมันดิบในตลาดโลกฟื้นตัวขึ้นได้ดี และนักลงทุนยังคาดหวังว่า ที่ประชุม ECB จะออกมาตราการกระตุ้นเศรษฐกิจเพิ่มเติม จึงทำให้ SET ยังมีการแกว่งตัวบวกอยู่บ้าง * สำหรับแนวโน้มในสัปดาห์นี้ (22 – 26 ก.พ. 59) ปัจจัยภายในที่ ต้องติดตาม ได้แก่ ตลาดหุ้นไทยปิดทำการ เนื่องในวันมาฆบูชา และดุลการค้า เดือน ม.ค. สำหรับปัจจัยภายนอก ได้แก่ GDP ไตรมาส 4 ปี 2015 ของสหรัฐฯ และฮ่องกง อัตราเงินเฟ้อ เดือน ม.ค. ของยูโรโซน ดัชชนีความเชื่อมั่นผู้บริโภค เดือน ก.พ. ของสหรัฐฯ และยูโรโซน และตลาดหุ้นฟิลิปปินส์ปิดทำการ |